hotchpotch/miracl-hf-unified huggingface dataset:
২০১৮–১৯ উয়েফা চ্যাম্পিয়নস লীগ নকআউট পর্ব
২০১৮–১৯ উয়েফা চ্যাম্পিয়নস লীগ নকআউট পর্ব ২০১৯ সালের ১২ই ফেব্রুয়ারি শুরু হবে এবং ২০১৯ সালের ১লা জুন তারিখে সমাপ্ত হবে। এই রাউন্ডের শেষে স্পেনের মাদ্রিদের ওয়ান্দা মেত্রপলিতানোয় এই আসরের ফাইনাল অনুষ্ঠিত হবে, যার মাধ্যমে ২০১৮–১৯ উয়েফা চ্যাম্পিয়নস লীগের চ্যাম্পিয়ন দল নির্ধারিত হবে। নকআউট পর্বে সর্বমোট ১৬টি দল প্রতিযোগিতা করেছে।
উয়েফা চ্যাম্পিয়নস লীগের ইতিহাসে প্রথমবারের মতো, এই পর্ব হতে ভিডিও সহকারী রেফারি (ভিএআর) প্রক্রিয়াটি ব্যবহার করা হবে।
সকল ম্যাচের সময় উয়েফা দ্বারা সিইটি/সিইএসটি নির্ধারণ করা হয়েছে (স্থানীয় সময় যদি ভিন্ন হয় তবে তা বন্ধনীতে প্রদর্শিত)।
নকআউট পর্বে ১৬টি দল রয়েছে, যারা গ্রুপ পর্বের প্রতিটি গ্রুপের বিজয়ী এবং রানার্স-আপ হয়ে এই পর্বে খেলার যোগ্যতা অর্জন করে।
নকআউট পর্বের প্রতিটি ম্যাচের (ফাইনাল ব্যতীত) সমতায় দুই লেগের ম্যাচ অনুষ্ঠিত হবে, প্রতিটি দল নিজস্ব মাঠে একটি লেগ খেলবে। যে দল দুই লেগের ম্যাচে অধিক গোল স্কোর করবে সে দল পরবর্তী রাউন্ডে উত্তীর্ণ হবে। যদি সামগ্রিক স্কোর সমান হয়, তাহলে অ্যাওয়ে গোল নিয়ম প্রয়োগ করা হবে, অর্থাৎ এমন দল যে দল অ্যাওয়ে ম্যাচে অধিক গোল করবে সে দল উত্তীর্ণ হবে। যদি অ্যাওয়ে গোল সমান থাকে, তবে অতিরিক্ত সময়ের খেলা অনুষ্ঠিত হবে। অতিরিক্ত সময়ের পর পুনরায় অ্যাওয়ে গোল নিয়ম প্রয়োগ করা হবে, অর্থাৎ যদি অতিরিক্ত সময়ে গোল করা হয় এবং সমষ্টিগত স্কোর এখনও সমান থাকে, তবে অধিক গোলের জন্য সফরকারী দল উত্তীর্ণ হবে। অতিরিক্ত সময়ে কোন গোল স্কোর করা না হলে, পেনাল্টি শুট-আউটের মাধ্যমে বিজয়ী দল নির্ধারণ করে হবে। ফাইনাল ম্যাচটি হবে একটি একক ম্যাচ, যদি পূর্ণ সময়ের পর ফলাফল সমান থাকে, তবে অতিরিক্ত সময়ের খেলা আয়োজিত হবে, তারপরও যদি ফলাফল সমান থাকে তবে পেনাল্টি শুট-আউট আয়োজন করা হবে।
নিম্নে ড্র আয়োজনের প্রক্রিয়া উল্লেখ করা হলো:
নিম্নে ১৬ দলের পর্বের সময়সূচী উল্লেখ করা হলো (সুইজারল্যান্ডের নিয়নে সকল ড্র অনুষ্ঠিত হয়েছে):
১৬ দলের পর্বের জন্য ২০১৮ সালের ১৭ই ডিসেম্বর ১২:০০ টায় সিইটি ড্র অনুষ্ঠিত হয়েছে।
১৬ দলের পর্বের প্রথম লেগ ২০১৯ সালের ১২, ১৩, ১৯ এবং ২০শে ফেব্রুয়ারি এবং দ্বিতীয় লেগ ২০১৯ সালের ৫, ৬, ১২ এবং ১৩ই মার্চ অনুষ্ঠিত হবে।কোয়ার্টার-ফাইনালের জন্য ২০১৯ সালের ১৫ই মার্চ ১২:০০ টায় সিইটি ড্র অনুষ্ঠিত হবে।
কোয়ার্টার-ফাইনালের প্রথম লেগ ২০১৯ সালের ৯ ও ১০শে এপ্রিল এবং দ্বিতীয় লেগ ২০১৯ সালের ১৬ এবং ১৭ই এপ্রিলে অনুষ্ঠিত হবে।
সেমি-ফাইনালের জন্য ২০১৯ সালের ১৫ই মার্চ ১২:০০ টায় সিইটি (কোয়ার্টার-ফাইনালের ড্রয়ের পর) ড্র অনুষ্ঠিত হবে।
সেমি-ফাইনালের প্রথম লেগ ২০১৯ সালের ৩০শে এপ্রিল ও ১লা মে এবং দ্বিতীয় লেগ ২০১৯ সালের ৭ এবং ৮ই মে তারিখে অনুষ্ঠিত হবে।
২০১৯ সালের ১লা জুন তারিখে মাদ্রিদের ওয়ান্দা মেত্রপলিতানো এই আসরের ফাইনাল অনুষ্ঠিত হবে। "হোম" দল (প্রশাসনিক উদ্দেশ্যে) কোয়ার্টার-ফাইনাল এবং সেমি-ফাইনাল ড্রয়ের পরে অনুষ্ঠিত অতিরিক্ত ড্র দ্বারা নির্ধারণ করা হবে।
প্রজ্ঞাসুন্দরী দেবী
প্রজ্ঞাসুন্দরী দেবী (জন্ম ১৮৮৪ – মৃত্যু ১৯৫০) একজন ভারতীয় রন্ধন প্রণালী বিষয়ক গ্রন্থ লেখিকা ও পত্রিকা সম্পাদক ছিলেন। ১৯০২ সালে প্রকাশিত তাঁর "আমিষ ও নিরামিষ আহার" বাংলা সাহিত্যের একটি তাৎপর্যপূর্ণ রন্ধন প্রণালী বিষয়ক গ্রন্থ। ১৮৯৭ সালের প্রারম্ভ থেকে প্রজ্ঞাসুন্দরী "পুণ্য" নামের একটি পত্রিকা প্রকাশ করেছিলেন।
প্রজ্ঞাসুন্দরী দেবী বিজ্ঞানী হেমেন্দ্রনাথ ঠাকুর তথা পূর্ণিমা দেবীর কন্যা। তাঁর পিতামহ দেবেন্দ্রনাথ ঠাকুর ছিলেন একজন দার্শনিক এবং প্রপিতামহ দ্বারকানাথ ঠাকুর ছিলেন একজন উদ্যোগপতি। নোবেল পুরস্কার বিজয়ী সাহিত্যিক তথা কবি রবীন্দ্রনাথ ঠাকুর ছিলেন তাঁর কাকা।
১৮৯১ সালে প্রজ্ঞাসুন্দরী দেবী রসরাজ লক্ষ্মীনাথ বেজবরুয়ার সাথে বিবাহসূত্রে আবদ্ধ হন। তাঁরা চারটি সন্তানের পিতা-মাতা ছিলেন যদিও একজন খুব কম বয়সে মারা যায়। উল্লেখযোগ্য যে, লক্ষ্মীনাথ বেজবরুয়া প্রজ্ঞাসুন্দরী দেবীকে তাঁর রন্ধন প্রণালীগুলি বই আকারে প্রকাশ করতে উৎসাহিত করেন। ১৯৫০ সালে প্রজ্ঞাসুন্দরী দেবী ইহলীলা সম্বরণ করেন।
লাল বাহাদুর শাস্ত্রী রাষ্ট্রীয় প্রশাসন একাডেমী
লাল বাহাদুর শাস্ত্রী রাষ্ট্রীয় প্রশাসন একাডেমী (Lal Bahadur Shastri National Academy of Administration, সংক্ষেপে LBSNAA) ভারতে সার্বজনিক নীতি ও লোক প্রশাসনের প্রশিক্ষণ প্রতিষ্ঠান। ভারত সরকার দ্বারা সঞ্চালিত এই একাডেমিটি উত্তরাখণ্ডের মুসৌরীতে অবস্থিত। ভারতীয় প্রশাসনিক সেবা, ভারতীয় পুলিশ সেবা, ভারতীয় বন সেবা ও অন্যান্য গ্রুপ-A কেন্দ্রীয় সেবাসমূহের অসামরিক সেবার প্রাধীকারীদেরকে প্রশিক্ষণ প্রদান করা একাডেমিটির মুখ্য উদ্দেশ্য। ভারতীয় প্রশাসনিক সেবার প্রশিক্ষিত প্রাধীকারীদেরকে দিল্লীতে অবস্থিত জওহরলাল নেহরু বিশ্ববিদ্যালয় থেকে লোক ব্যবস্থাপনা বিষয়ে স্নাতকোত্তর ডিগ্রী প্রদান করা হয়।
হাসিমারা বিমানঘাঁটি
হাসিমারা বিমানঘাঁটি ভারতের পশ্চিমবঙ্গে অবস্থিত একটি নবীন বায়ু সেনা ঘাঁটি।
দেশের উত্তর-পূর্বে চীনের শক্তির কথা মাথায় রেখেই এই যুদ্ধবিমানের অন্যতম ঘাঁটি তৈরি হচ্ছে উত্তরবঙ্গের সবুজে মোড়া হাসিমারায়।হাসিমারা থেকে বাংলাদেশ, ভুটান এবং চীন তুলনামূলকভাবে নিকটবর্তী। অবস্থানগত দিক থেকে অত্যন্ত গুরুত্বপূর্ণ জায়গা। হাসিমারায় রাফাল এসে গেলে এটি অনেক বেশি গুরুত্বপূর্ণ ঘাঁটিতে পরিণত হবে। চীনের কথা ভেবেই ভারত সামরিক ঘুঁটি সাজাচ্ছে। আগামী দিনের পরিস্থিতির কথা মাথায় রেখে হাসিমারায় নিজেদেরকে তৈরি রাখতে রাফাল যুদ্ধবিমান কার্যকর ভূমিকা নেবে বলেই দাবি প্রতিরক্ষা মন্ত্রকের।সাড়ে ন’ টন অস্ত্র বহন এবং এয়ার ডিফেন্স ও গ্রাউন্ড অ্যাটাকে সক্ষম রাফাল হাসিমারায় এসে গেলে পড়শি দেশ চীন চিন্তায় পড়বে স্বাভাবিকভাবেই।
হাসিমারায় শেষবার ১৯৯৩ সালে রানওয়ের আস্তরণ সংস্কার করা হয়েছিল। রাফাল আসার আগে ফের রানওয়ে সংস্কারের কাজে হাত দেওয়া হয়েছে। যতটা সম্ভব মসৃণ করে তোলা হচ্ছে সেটি। এই কাজ ছ’মাসের মধ্যে শেষ হয়ে যাবে। হাসিমারার বর্তমান রানওয়ে ৮৫০০ থেকে ৯ হাজার ফুট লম্বা। যা অত্যাধুনিক এই যুদ্ধবিমানের জন্য আদর্শ। হ্যাঙারও বিশেষভাবে তৈরি করা হচ্ছে। যাতে শুধু রাফালই নয়, আরও এক অত্যাধুনিক যুদ্ধবিমান সুখোই-৩০ সেখানে থাকতে পারে।
উত্তরবঙ্গের ডুয়ার্সের হাসিমারা বায়ুসেনা ঘাঁটি রাফাল যুদ্ধবিমানকে স্বাগত জানাতে প্রস্তুতিপর্ব অনেকটাই সেরে ফেলেছে।২০২০-তে প্রথমে পাঞ্জাবের আম্বালা বায়ুসেনা ঘাঁটিতে পরমাণু অস্ত্রবাহী এই যুদ্ধবিমান নামবে। তার এক-দেড় বছরের মধ্যেই হাসিমারা বায়ুসেনা ঘাঁটিতে চলে আসবে আরও বেশ কয়েকটি রাফাল। সেকারণেই এই অত্যাধুনিক যুদ্ধবিমান রাখার জন্য হ্যাঙার তৈরির কাজ প্রায় শেষের পথে। শুরু হয়েছে রানওয়ে মসৃণ করার কাজও। সম্পূর্ণ নতুন মোড়কে হাসিমারা ঘাঁটিকে তৈরি করার পথে কয়েক কদম ইতিমধ্যেই এগিয়ে গিয়েছে প্রতিরক্ষা মন্ত্রক।
হাসিমারা বায়ুসেনা ঘাঁটির এয়ার কমোডর জে এস মান । বর্তমানে হাসিমারায় বায়ুসেনার কোনও স্কোয়াড্রন নেই।
লস অ্যাঞ্জেলেস বন্দর
লস অ্যাঞ্জেলেস বন্দর ৭,৫০০ একর (৩০০০ হেক্টর) এলাকা ও ৪৩ মাইল (৬৯ কিলোমিটার) উপকূলরেখা নিয়ে গঠিত। বন্দরটির পাশেই রয়েছে পৃথক লং বিচ বন্দর। লস অ্যাঞ্জেলেস বন্দর কেন্দ্রীয় লস অ্যাঞ্জেলেস শহরের থেকে ২০ মাইল দক্ষিণে সান পেড্রো ও ওয়েমলিংটনের সান পেড্রো উপসাগরে অবস্থিত। লস অ্যাঞ্জেলেস শহরের একটি বিভাগ লস এঞ্জেলেসের পোর্ট এলএ কাউন্টি অঞ্চল জুড়ে ৫,১৭,০০০ জন এবং বিশ্বব্যাপী ১.৬ মিলিয়ন জনসংখ্যার জন্য কর্মসংস্থানের সহায়তা দেয়। এই বন্দরের দ্বারা মার্কিন যুক্তরাষ্ট্রে আমদানি করা প্রায় ২০% পণ্যসম্ভারের প্রতিনিধিত্ব করে। বন্দর চ্যানেলের গভীরতা ৫৩ ফুট (১৬ মিটার)। বন্দরে ২৭ টি কার্গো টার্মিনাল, ৮৬ টি কন্টেনার ক্রেন, ৮ টি কন্টেইনার টার্মিনাল এবং ১১৩ মাইল (১৮২ কিমি) ডক রেলপথ রয়েছে। এলএ পোর্ট আসবাবপত্র, পাদুকা, ইলেকট্রনিক্স, অটোমোবাইল অংশ এবং প্লাস্টিক আমদানি করে। বর্জ্য কাগজ, পোষা প্রাণী এবং পশু খাদ্য, স্ক্র্যাপ ধাতু, কাপড় এবং সয়াবিন রপ্তানি করে বন্দরটি। বন্দরের প্রধান বাণিজ্যিক অংশীদাররা চীন, হংকং, জাপান, দক্ষিণ কোরিয়া, তাইওয়ান এবং ভিয়েতনাম।
শালবনি বিধানসভা কেন্দ্র
শালবনি (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৪ নং শালবনি বিধানসভা কেন্দ্রটি ভীমপুর, বিষ্ণুপুর, দেবগ্রাম, লালগেরিয়া এবং শালবনি গ্রাম পঞ্চায়েত গুলি শালবনি সমষ্টি উন্নয়ন ব্লক এবং গোয়ালতোড়, গোহালডাঙ্গা, জীরাপাড়া, মাখলি, পাথরপাড়া এবং পিংবনি গ্রাম পঞ্চায়েত গুলি গড়বেতা-২ সমষ্টি উন্নয়ন ব্লক এবং গড়বেতা-৩ সমষ্টি উন্নয়ন ব্লক এর অন্তর্গত।
শালবনি বিধানসভা কেন্দ্রটি ৩৩ নং ঝাড়্গ্রাম (এসটি) লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের শ্রীকান্ত মাহাতো তার নিকটতম প্রতিদ্বন্দ্বী সিপিআই (এম) এর অভিরাম মাহাতোকে পরাজিত করেন।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর খগেন্দ্রনাথ মাহাতো শালবনি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের উত্তরা সিংহ (হাজরা)কে পরাজিত করেন, ২০০১ সালে তৃণমূল কংগ্রেসের দীনেন রায়কে এবং ১৯৯৬ সালে ঝাড়খণ্ড পার্টি (নরেন) এর তাপস দাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
সিপিআই (এম) এর সুন্দর হাজরা ১৯৯১ সালে জনতা পার্টির বিজয় মাহাতোকে, ১৯৮৭ সালে কংগ্রেসের বাসন্তী মাহাতোকে, ১৯৮২ সালে কংগ্রেসের কালী সাধন মাহাতোকে এবং ১৯৭৭ সালে কংগ্রেসের বাসন্তী মাহাতোকে পরাজিত করেন।
সিপিআই এর ঠাকুর দাস মাহাতো ১৯৭২ সালে জয়ী হন। সিপিআই (এম) এর সুন্দর হাজরা ১৯৭১ সালে জয়ী হন। ১৯৬৯ এবং ১৯৬৭ সালে বাংলা কংগ্রেসের অমুল্য রতন মাহাতো জয়ী হন। ১৯৬২ সালে কংগ্রেসের নিরঞ্জন খামরাই জয়ী হন। ১৯৫৭ সালে শালবনি কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, নির্দলের বিজয় গোপাল গোস্বামী শালবনি কেন্দ্র থেকে জয়ী হন।
ঘূর্নিঝড় পিথাই
ক্রান্তীয় ঘূর্ণিঝড় ফেতাই হচ্ছে একটি ক্রান্তীয় ঘূর্ণিঝড় যা ২০১৮ সালের ১৭ ডিসেম্বর ভারতের অন্ধ্রপ্রদেশ রাজ্যের কাকিন্দার কাছাকাছি আঘাত হানে।। ৬ ডিসেম্বর নিম্নচাপ ব্যবস্থার কারণে ভারত মহাসাগরে ঝড়টির সৃষ্টি হয়। চেন্নাই থেকে ৯০০কিলোমিটার দূরে বঙ্গোপসাগরে ঝড়টি ঘণীভূত হয়। ১৪ ডিসেম্বর এটা ঘূর্ণিঝড়ে রূপ নেয় এবং ১৬ ডিসেম্বর মারাত্মক রূপ ধারণ করে।.
বাংলাদেশের আবহাওয়া অধিদপ্তর ঘূর্ণিঝড়ের প্রভাবে সাগর উত্তাল থাকায় বাংলাদেশের সমুদ্রবন্দরগুলোকে ২ নম্বর হুশিয়ারি সংকেত দেখিয়ে যেতে বলে।
সিম্বা
সিম্বা হচ্ছে রোহিত শেঠী দ্বারা পরিচালিত একটি আসন্ন ভারতীয় হিন্দি ভাষায় অ্যাকশন চলচ্চিত্র, যেটির চিত্রনাট্য রচনা করেছেন ইউনুস সাজাওয়াল এবং সাজিদ শামজি। এটি সিংহাম সিরিজের একটি অংশ, এই চলচ্চিত্রটি করণ জোহরের ধর্মা প্রোডাকশনসের ব্যানারে নির্মিত। এই চলচ্চিত্রে রণবীর সিং, সারা আলি খান এবং সোনু সুদ অভিনয় করেছেন, এছাড়াও বাজিরাও সিংহমের চরিত্রে চলচ্চিত্রের একটি অংশে অজয় দেবগন অভিনয় করেছেন। এই চলচ্চিত্রটি সংগ্রাম "সিম্বা" ভালেরাও-কে ঘিরে, যিনি সিংহামের শহরেই শৈশব পালন করা একজন দুর্নীতিবাজ পুলিশ কর্মকর্তা; অতঃপর তার আশেপাশের মানুষের ওপর হওয়া একটি দুঃখজনক ঘটনার পর তিনি নিজেকে পরিবর্তন করতে বাধ্য হন।
২০১৮ সালের জুন মাসে, সিম্বার মুখ্য ফটোগ্রাফি শুরু হয়েছিল। এই চলচ্চিত্রটি ২০১৮ সালের ২৮শে ডিসেম্বর মুক্তি পাবে। এটি রিলায়েন্স এন্টারটেইনমেন্টের মাধ্যমে পরিবেশিত হবে।
সংগ্রাম "সিম্বা" ভালেরাও (রণবীর সিং) হচ্ছে শিবগাধের একজন অ্যানথেরিয়ান (যেখানে বাজিরাও সিংহাম অজয় দেবগন তার শৈশব অতিবাহিত করেছেন) অনাথ, যিনি বড় হয়ে একজন পুলিশ কর্মকর্তা হন। বাজিরাও চরিত্রের বিপরীতে, সিম্বা দুর্নীতিপরায়ণ পুলিশ হিসেবে জীবনোপকরণের পূর্ণ সুবিধা গ্রহণ এবং তা উপভোগ করেন। যাহোক, যখন সিম্বার প্রিয়জনের ওপর অপব্যবহার করা হয়, তখন তিনি নিজেকে শুধরে নিয়ে জীবন পরিচালনার জন্য একটি ধার্মিক পথ বেছে নিতে বাধ্য হন।এই চলচিত্রের অ্যালবামের গানগুলো তানিষ্ক বাগচী এবং লিজো জর্জ - ডিজে চেটাস রচনা করেছেন। এই গানগুলো সাব্বির আহমেদ, রাশমি ভিরাগ ও কুমার লিখেছেন। ১৯৯৬ সালে মুক্তিপ্রাপ্ত চলচ্চিত্র "তেরে মেরে সাপনের" একটি গান থেকে নতুনরূপে "আঁখ মারে লাড়কা আঁখ মারে" গানটি ভারত গোয়েল, আদিত্য দেব এবং চন্দন সাক্সেনা সঙ্গীত প্রযোজনা করেছেন
জেনিফার জোন্স
জেনিফার জোন্স (জন্ম: ফিলিস লি ইসলি, ২ মার্চ ১৯১৯ - ১৭ ডিসেম্বর ২০০৯) ছিলেন একজন মার্কিন অভিনেত্রী ও মডেল। তিন দশকের অধিক সময়ের কর্মজীবনে তিনি পাঁচটি একাডেমি পুরস্কারের মনোনয়ন লাভ করেন ও শ্রেষ্ঠ অভিনেত্রী বিভাগে একটি পুরস্কার জয় করেন, এবং সেরা নাট্য অভিনেত্রী বিভাগে একটি গোল্ডেন গ্লোব পুরস্কার অর্জন করেন। জোন্স একাডেমি পুরস্কার বিজয়ী কনিষ্ঠতম ব্যক্তিদের একজন, যিনি ২৫ বছর বয়সে এই পুরস্কার জয় করেন।
ওকলাহোমার টুলসায় জন্মগ্রহণকারী জোন্স অভিনয় শুরুর পূর্বে মডেল হিসেবে কাজ করতেন। ১৯৩৯ সালে তিনি দুটি ধারাবাহিক চলচ্চিত্রে অভিনয় করেন। তার তৃতীয় চলচ্চিত্র ভূমিকা ছিল "দ্য সং অব বের্নাদেত" (১৯৪৩) ছবিতে বের্নাদেত সুবিরুস, যার জন্য তিনি শ্রেষ্ঠ অভিনেত্রী বিভাগে একাডেমি ও গোল্ডেন গ্লোব পুরস্কার অর্জন করেন। তিনি পরবর্তীকালে কয়েকটি চলচ্চিত্রে অভিনয় করে প্রশংসিত হন এবং ১৯৪০-এর দশকে "সিন্স ইউ ওয়েন্ট অ্যাওয়ে" (১৯৪৪), "লাভ লেটারস" (১৯৪৫) ও "ডুয়েল ইন দ্য সান" (১৯৪৬) চলচ্চিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।
১৯৪৯ সালে জোন্স চলচ্চিত্র প্রযোজক ডেভিড ও. সেলৎসনিকের সাথে বিবাহ বন্ধনে আবদ্ধ হন এবং ভিনসেন্ট মিনেলির "মাদাম বোভারি" চলচ্চিত্রে নাম ভূমিকায় অভিনয় করেন। ১৯৫০-এর দশকের শুরুতে তাকে "রুবি জেন্ট্রি" (১৯৫২), জন হিউস্টনের রোমাঞ্চকর হাস্যরসাত্মক "বিট দ্য ডেভিল" (১৯৫৩) এবং ভিত্তোরিও দে সিকার নাট্যধর্মী "টার্মিনাল স্টেশন" (১৯৫৩) ছবিতে দেখা যায়। জোন্স "লাভ ইজ আ ম্যানি-স্প্লেন্ডরড থিং" (১৯৫৫) ছবিতে একজন ইউরেশীয় ডাক্তারের ভূমিকায় অভিনয় করে তার পঞ্চম একাডেমি পুরস্কারের মনোনয়ন লাভ করেন।
সরিষা ইউনিয়ন
সরিষা ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।
৬নং মাইজবাগ ইউনিয়নের পূর্বে , ‍পশ্চিমে , দক্ষিণে এবং উত্তরে পরিষদ অবস্থিত।
৫৩২১ একর (২১.৫৪ বর্গ কিমি)
এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম।
টমাস মিচেল (অভিনেতা)
টমাস জন মিচেল (; ১১ জুলাই ১৮৯২ - ১৭ ডিসেম্বর ১৯৬২) ছিলেন একজন মার্কিন অভিনেতা, পরিচালক, নাট্যকার এবং চিত্রনাট্যকার। দীর্ঘ কর্মজীবনে তার বিখ্যাত চরিত্র ভূমিকাসমূহ হল "গন উইথ দ্য উইন্ড" ছবিতে জেরাল্ড ওহারা, "স্টেজকোচ" ছবিতে ডক বুন, "ইটস আ ওয়ান্ডারফুল লাইফ" ছবিতে বিলি এবং "হাই নুন" ছবিতে মেয়র জোনা হেন্ডারসন। মিচেল প্রথম অভিনেতা, যিনি অভিনয়ের ত্রি-মুকুট (অস্কার, এমি ও টনি পুরস্কার) জয় করেন।
মিচেল দুটি একাডেমি পুরস্কারের মনোনয়ন লাভ করেন; প্রথমটি "দ্য হারিকেন" (১৯৩৮) চলচ্চিত্রের জন্য এবং দ্বিতীয়টি "স্টেজকোচ" (১৯৩৯) চলচ্চিত্রের জন্য। দ্বিতীয় ছবিটিতে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তিনি তিনটি এমি পুরস্কারের মনোনয়ন লাভ করেন; চিকিৎসা নাট্যধর্মী "দ্য ডক্টর" ধারাবাহিকে অভিনয় করে ১৯৫২ ও ১৯৫৩ সালে দুটি এমি পুরস্কারের মনোনয়ন হতে ১৯৫৩ সালে শ্রেষ্ঠ নাট্য ধারাবাহিক অভিনেতা বিভাগে একটি পুরস্কার অর্জন করেন। ১৯৫৫ সালে তিনি একটি সাপ্তাহিক অন্থলজি ধারাবাহিকে অভিনয় করে অপর একটি এমি পুরস্কারের মনোনয়ন লাভ করেন। মিচেল ১৯৫৩ সালে সঙ্গীতধর্মী হাস্যরসাত্মক "হেজেল ফ্ল্যাগ" মঞ্চনাটকে অভিনয় করে সঙ্গীতনাট্যে শ্রেষ্ঠ অভিনেতা বিভাগে টনি পুরস্কার অর্জন করেন।
কাটিনা পাক্সিনু
কাটিনা পাক্সিনু (; ১৭ ডিসেম্বর ১৯০০ - ২২ ফেব্রুয়ারি ১৯৭৩) ছিলেন একজন গ্রিক চলচ্চিত্র ও মঞ্চ অভিনেত্রী। তিনি ১৯২৮ সালে গ্রিসে মঞ্চ অভিনয়ের মধ্য দিয়ে তার কর্মজীবন শুরু করেন। তিনি ১৯৩২ সালে প্রতিষ্ঠিত গ্রিসের জাতীয় থিয়েটারের প্রতিষ্ঠাতা সদস্যদের একজন ছিলেন। দ্বিতীয় বিশ্বযুদ্ধ শুরু হলে তিনি যুক্তরাজ্য ও পরে মার্কিন যুক্তরাষ্ট্রে চলে যান। যুক্তরাষ্ট্রে "ফর হুম দ্য বেল টোলস" (১৯৪৩) দিয়ে তার চলচ্চিত্রে আত্মপ্রকাশ ঘটে এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।
পাক্সিনো অল্প সংখ্যক হলিউড চলচ্চিত্রে অভিনয় করেন এবং ১৯৫০-এর দশকের শুরুতে গ্রিসে ফিরে আসেন। তিনি সেখানে পুনরায় মঞ্চে মনোনিবেশ করেন এবং কয়েকটি ইউরোপীয় চলচ্চিত্রে অভিনয় করেন। দীর্ঘদিন ক্যান্সারের সাথে যুদ্ধের পর তিনি ১৯৭৩ সালে মৃত্যুবরণ করেন।
মাহবুবুর রহমান (সেনাপ্রধান)
লেফটেন্যান্ট জেনারেল (অব.) মাহবুবুর রহমান হলেন বাংলাদেশের একজন অবসরপ্রাপ্ত সেনা কর্মকর্তা যিনি বাংলাদেশ সেনাবাহিনীর প্রধান হিসেবে দায়িত্ব পালন করেন। সেনাবাহিনী থেকে অবসর গ্রহণের পর তিনি বাংলাদেশ জাতীয়তাবাদী দলের (বিএনপি) রাজনীতির সাথে সম্পৃক্ত হন। বর্তমানে তিনি দলটির সর্বোচ্চ নীতি নির্ধারণী স্থায়ী কমিটির সদস্য হিসেবে দায়িত্ব পালন করছেন।
মাহবুবুর রহমান দিনাজপুর জেলার বিরল উপজেলার জগতপুর গ্রামে জন্মগ্রহণ করেন। তিনি দিনাজপুর জিলা স্কুল থেকে ১৯৫৬ সালে প্রথম বিভাগে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে বাংলাদেশ প্রকৌশল বিশ্ববিদ্যালয় থেকে ১৯৬৩ সালে সিভিল ইঞ্জিনিয়ারিং-এ স্নাতক সম্পন্ন করেন।
শিক্ষাজীবন শেষ করে মাহবুবুর রহমান তৎকালীন পাকিস্তান সেনাবাহিনীতে যোগদান করেন। কিছুকাল কুমিল্লা সেনানিবাসে কর্মরত ছিলেন। ১৯৬৭ সালে তাকে সামরিক প্রকৌশলে প্রশিক্ষণের জন্য পশ্চিম পাকিস্তানের রিসালপুর মিলিটারি ইঞ্জিনিয়ারিং কলেজে প্রেরণ করা হয়। প্রশিক্ষণ শেষে তিনি পাকিস্তানের পাঞ্জাবের ঝিলাম সেনানিবাসে যোগদান করেন। বাংলাদেশের স্বাধীতা যুদ্ধ শুরু হলে পশ্চিম পাকিস্তানে কর্মরত অরও অনেক বাঙালি সামরিক কর্মকর্তার সাথে আটক হন। ১৯৭৩ সালে আন্তর্জাতিক রেডক্রসের সহায়তায় স্বাধীন বাংলাদেশে আসেন এবং বাংলাদেশ সেনাবাহিনীতে যোগদান করেন।
মাহবুবুর রহমান ১৯৯৬ সালের ২০ মে বাংলাদেশ সেনাবাহিনীর ১০ম সেনাপ্রধান হিসেবে দায়িত্ব গ্রহণ করেন এবং ২৩ ডিসেম্বর ১৯৯৭ সাল পর্যন্ত তিনি এ দায়িত্ব পালন করেন।
সেনাবাহিনী থেকে অবসর গ্রহণের পর মাহবুবুর রহমান বিএনপির রাজনীতির সাথে সম্পৃক্ত হন। ২০০১ সালে অষ্টম জাতীয় সংসদ নির্বাচনে তিনি বিএনপির মনোনয়নে দিনাজপুর-২ আসন থেকে সংসদ সদস্য নির্বাচিত হন। সংসদ সদস্য হওয়ার পর ২০০১ থেকে ২০০৬ সাল পর্যন্ত তিনি বাংলাদেশের প্রতিরক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন। ২০০৮ সালে নবম জাতীয় সংসদ নির্বাচনে একই আসন থেকে নির্বাচন করে আওয়ামী লীগের প্রার্থী খালিদ মাহমুদ চৌধুরীর কাছে পরাজিত হন।
মাহবুবুর রহমান (দ্ব্যর্থতা নিরসন)
মাহবুবুর রহমান দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
জন চাইল্ডস
জন হেনরি চাইল্ডস (; জন্ম: ১৫ আগস্ট, ১৯৫১) ডেভনের প্লাইমাউথের লিপসন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন ‘চার্লি’ ডাকনামে পরিচিত জন চাইল্ডস। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও এসেক্স দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন তিনি।
গ্লুচেস্টারশায়ারের পক্ষে পেশাদারী পর্যায়ে ক্রিকেট খেলায় অংশ নিতে শুরু করেন। এরপর থেকে পরবর্তী দশ মৌসুম খেলেন। ১৯৮৪ সালের শেষদিকে তিনি ঐ দল থেকে মুক্তি পান। এরপর পরের মৌসুমে এসেক্সে যোগদান করেন। কলিন বেটম্যানের অভিমত, ৩৩ বছর বয়সে কাউন্ট দল ত্যাগ করা জন চাইল্ডসের জন্যে বেশ উজ্জ্বীবনী শক্তির পরিচয় বহন করেছিল। এসেক্সে এসে ফ্রেড টিটমাসের কাছ থেকে প্রশিক্ষণ গ্রহণ করেন ও দৌঁড়ানোর কৌশল পরিবর্তনে বেশ সফল হন।
ঘরোয়া ক্রিকেটে অনিন্দ্যসুন্দর ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন। পূর্বেকার বছর তিনি এসেক্স দলকে কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রেখেছিলেন।
সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ ঘটে জন চাইল্ডসের। ৩০ জুন, ১৯৮৮ তারিখে টেস্ট ক্রিকেটে অভিষেক ঘটে তাঁর। ৩৬ বছর ৩২০ দিন বয়সে বয়োজ্যেষ্ঠ খেলোয়াড় হিসেবে ইংল্যান্ডের পক্ষে অন্তর্ভূক্ত হন। এরফলে ১৯৪৭ সালে ডিক হাওয়ার্থের ইংল্যান্ডের পক্ষে বয়োজ্যেষ্ঠ টেস্ট ক্রিকেটার হিসেবে অভিষেক ঘটার ন্যায় স্থাপিত রেকর্ডটি ভঙ্গ হয়ে যায়। অবশেষে ৪১ বছর বয়সে ১৯৮৮ সালে সফররত ওয়েস্ট ইন্ডিজের বিপক্ষে ওল্ড ট্রাফোর্ড টেস্টে অভিষেক পর্ব সম্পন্ন হয়েছিল। এরফলে ইংল্যান্ডের সর্ববয়োজ্যেষ্ঠ টেস্ট ক্রিকেটার হিসেবে অভিষেক ঘটে তাঁর। খেলায় কার্ল হুপারকে লেগ বিফোর উইকেটের ফাঁদে ফেলে ৯১ রান খরচায় একমাত্র উইকেট পেয়েছিলেন। উভয় ইনিংসেই দুই রান তুলে অপরাজিত থাকেন। টেস্টে তাঁর দল ইনিংস ব্যবধানে পরাজিত হয়েছিল।
ঐ সিরিজে তিনি আর একটিমাত্র টেস্টে অংশ নিয়েছিলেন। ওভালে ম্যালকম মার্শাল ও গর্ডন গ্রীনিজের উইকেট পেলেও ব্যাট হাতে কোন রান সংগ্রহ ছাড়াই উভয় ইনিংসে অপরাজিত ছিলেন। খেলায় সফরকারীরা ৮ উইকেটে জয় পেয়েছিল। পরবর্তী শীতকালে ভারত গমনের জন্য দলের সদস্যরূপে মনোনীত করা হলেও রাজনৈতিক কারণে সফরটি বাতিল হয়ে যায়।
জুলাই, ১৯৯২ সালে ৪১ বছর বয়সে সফররত পাকিস্তান দলের বিপক্ষে হেডিংলি টেস্ট খেলার জন্যে জন চাইল্ডসকে মনোনীত করা হয়েছিল। তবে চূড়ান্ত টেস্ট দলে তাঁকে আর রাখা হয়নি। একপর্যায়ে পেশাদার ক্রিকেট থেকে জন চাইল্ডস অবসর গ্রহণ করেন। সমগ্র প্রথম-শ্রেণীর খেলোয়াড়ী জীবনে ৩৮১ খেলায় অংশ নিয়ে ৩০-এর কম গড়ে সহস্রাধিক উইকেট পেয়েছেন।
বর্তমানে চেমসফোর্ডে এসেক্স যুব একাডেমি পরিচালিত করছেন। সেপ্টেম্বর, ২০১৬ সালে আংশিকভাবে অবসর নিয়েছেন।
ইন্টারন্যাশনাল স্কুল ঢাকা
ইন্টারন্যাশনাল স্কুল ঢাকা () বাংলাদেশের ঢাকা জেলার বসুন্ধরা এলাকায় অবস্থিত একটি আন্তর্জাতিক মানের ইংরেজি মিডিয়া স্কুল।
ঢাকার বসুন্ধরা আবাসিক এলাকায় আন্তর্জাতিক মানের শিক্ষা প্রদানের লক্ষ্যে ইন্টারন্যাশনাল স্কুল ঢাকা (আইএসডি) নার্সারি থেকে গ্রেড-৫ পর্যন্ত শিক্ষার্থীদের নিয়ে ১৯৯৯ সালের আগস্ট মাসে প্রাথমিক যাত্রা শুরু করে। তবে আনুষ্ঠানিকভাবে স্কুলের শিক্ষা কার্যক্রম শুরু হয় ২০০০ সালের ২৪ মে। বর্তমানে প্রতিষ্ঠানটিতে মানবিক ও বিজ্ঞান বিভাগে সাতশ’র বেশি শিক্ষার্থী রয়েছে।
স্কুলটি চালুর পর থেকেই তিনটি প্রোগ্রাম পরিচালনা করার জন্য আন্তর্জাতিক ব্যাকালরেট সংস্থা থেকে পরিপূর্ণ অনুমোদন পায়। যা পরবর্তীতে সিআইএস এবং এনইএএসসি থেকেও অনুমোদিত হয়েছে।
এছারাও স্কুলটিতে বাংলা, ইংরেজি, স্প্যানিশসহ বিভিন্ন ভাষার প্রতি গুরুত্ব দেওয়া হয়।
ইন্টারন্যাশনাল স্কুল ঢাকা (আইএসডি) ক্যম্পাসে রয়েছে সুবিশাল খেলার মাঠ, সুইমিংপুল, জিমনেশিয়াম, বিজ্ঞান ল্যাব, বিশাল অডিটরিয়াম, ক্যাফেটেরিয়াসহ মানসিক বিকাশ ঘটাতে যাবতীয় সুযোগ-সুবিধা।
হুমায়ূন আহমেদের নাটক
হুমায়ূন আহমেদ একাধারে ঔপন্যাসিক, ছোটগল্পকার, নাট্যকার এবং গীতিকার। বাংলা কথাসাহিত্যে তিনি সংলাপপ্রধান নতুন শৈলীর জনক। নাটক ও চলচ্চিত্র পরিচালক হিসাবেও তিনি সমাদৃত। তাঁর বেশ কিছু গ্রন্থ পৃথিবীর নানা ভাষায় অনূদিত হয়েছে। ১৯৮০ থেকে ১৯৯০ এর দশকে বাংলাদেশ টেলিভিশনের জন্য টেলিভিশন ধারাবাহিক এবং টেলিফিল্ম রচনা শুরু করেন। ১৯৮৩ সালে তার প্রথম টিভি কাহিনীচিত্র প্রথম প্রহর বাংলাদেশ টেলিভিশনে প্রচারিত হয়। এটি তাঁকে রাতারাতি জনপ্রিয় করে তোলে। পরবর্তী সময়ে তিনি বহু এক পর্বের নাটক নির্মাণ করেছেন। যাদের মধ্যে খেলা, অচিন বৃক্ষ, খাদক, একি কান্ড, একদিন হঠাৎ, অন্যভুবন উল্লেখযোগ্য।
হুমায়ূন আহমেদ মূলত নিজের গল্পকে চিত্রনাট্য হিসেবে ব্যবহার করে নিজেই পরিচালনা করতেন। তার পরের বিভিন্ন সময় বিভিন্ন পরিচালক হুমায়ূন আহমেদের গল্প অথবা চিত্রনাট্যকে নাট্যরূপ দিয়েছেন। তার লেখা উপন্যাস ও ছোট গল্পের উপর ভিত্তি করে নির্মিত হয়েছে অনেক ধারাবাহিক এবং প্যাকেজ নাটক।
সোলারিস (অপারেটিং সিস্টেম)
সোলারিস একটি ইউনিক্স অপারেটিং সিস্টেম যেটি মূলত সান মাইক্রোসিস্টেম্‌স কর্তৃক ডেভেলপকৃত। ১৯৯৩ সালে এটি তাদের পুরোনো সানওএসের স্থান দখল করেছে। ২০১০ সালে ওরাকল সানকে অধিগত করার পর এর নাম হয় ওরাকল সোলারিস।
সোলারিস এর স্ক্যালিবিলিটি, ও ডিট্র‍্যাস, জিএফএস ও টাইম স্লাইডারের মত অনেক বৈশিষ্ট্যের শুরু হওয়ায় সমাধিক পরিচিত।
সোলারিস ওরাকল ও অন্য বিক্রেতাদের স্পার্ক ও এক্স৮৬-৬৪ ওয়ার্কস্টেশন ও সার্ভার সমর্থন করে। সোলারিস একক ইউনিক্স স্পেসিফিকেশনের অনুবর্তী হিসেবে নিবন্ধনকৃত।
ঐতিহাসিকভাবে সোলারিস একটি মালিকানাধীন সফটওয়্যার হিসেবে ডেভেলপ হয়েছিলো। জুন ২০০৫ সালে, সান মাইক্রোসিস্টেমস সিডিডিএল লাইসেন্সের অধীনে অধিকাংশ কোডভিত মুক্তি দেয় এবং ওপেন সোলারিস ওপেন সোর্স প্রকল্প প্রতিষ্ঠা করে। ওপেনসোলারিসের মাধ্যমে সান চেয়েছিলো উন্নয়নকারী ও ব্যবহারকারী একটা সম্প্রদায় গড়ে তোলার। তবে ওরাকল সানকে অধিগত করার পর ওপেনসোলারিস রহিত করার সিদ্ধান্ত নেয়। আগস্ট ২০১০ সালে, ওরাকল সোলারিস কার্নেলের সোর্স কোডের পাবলিক হালনাগাদ রহিত করে ও সোলারিস ১১ ক্লোজড সোর্স মালিকানাধীন সফটওয়্যারের পরিণত হয়। ২০১১ সালে সোলারিস ১১ কার্নেল সোর্স কোড বিটটরেন্টে প্রকাশিত হয়ে পড়ে।
২০১৮-১৯ শ্রীলঙ্কা ক্রিকেট দলের অস্ট্রেলিয়া সফর
শ্রীলঙ্কা ক্রিকেট দল তিনটি টেস্ট ক্রিকেট খেলার জন্য অস্ট্রেলিয়া সফর করে, যা জানুয়ারী থেকে ফেব্রুয়ারী ২০১৯-এ অনুষ্ঠিত হয়।
মধ্য এশীয় আরবি
মধ্য এশীয় আরবিআফগানিস্তান, তাজিকিস্তান ও উজবেকিস্তানে কথিত আরবি ভাষার একটি ধরন বিশেষ এবং বর্তমানে বিলুপ্তির সম্মুখীন হয়েছে। এটি এক সময় মধ্য এশীয়ার অনেক স্থায়ী ও যাযাবরবৃত্তি আরব সম্প্রদায়ের মধ্যে কথিত ছিল, যেমন সমরকন্দ, বুখার, কাশকাদারা, সুরখন্দ্রিয়ায় (বর্তমানে আজকের উজবেকিস্তান), খাতলন (বর্তমানের তাজিকিস্তান) এবং আফগানিস্তান। অষ্টম শতকে, এই অঞ্চলে ভিভিন্ন দেশের থেকে মুসলমানেরা এবং পরে বাল্ক ও আন্দখয় (বর্তমানে আফগানিস্তান) থেকে আরবদের গোষ্ঠী যোগ দেয়। অনেক ইসলামী প্রভাবের কারণে, আরবি দ্রুত সাধারণ ভাষা হয়ে ওঠে। বেশিরভাগ মধ্য এশিয়ার আরবী বিচ্ছিন্ন সম্প্রদায়গুলিতে বসবাস করতেন এবং স্থানীয় জনসংখ্যার মধ্যে আন্তঃ বিবাহের পক্ষে সমর্থন করতেন না, এই কারনে বিংশতিতম শতাব্দী পর্যন্ত বহুভাষী অঞ্চলেও তাদের ভাষা বেঁচে থাকতে সাহায্য করেছিল। ১৮৮০ সাল নাগাদ, রাশিয়া, মধ্য এশিয়া বিজয় লাভের পর অনেক আরবী উত্তর আফগানিস্তানে চলে এসেছিল, যা এখনকার উজবেকিস্তান ও তাজিকিস্তান। এই আরবী আজকাল দারী ও উজবেক ভাষা বলে থাকে কোন আরবি ভাষা বলতে তারা পারে না।
উজবেকিস্তান ও তাজিকিস্তানের সোভিয়েত শাসনের প্রতিষ্ঠার সাথে সাথে আরব সম্প্রদায়গুলি প্রধান ভাষাগত ও পরিচয়ের পরিবর্তনের মুখোমুখি হতে হয়, তাদের যাযাবরবৃত্তি জীবনধারা পরিত্যাগ করতে হয় এবং ধীরে ধীরে তারা উজবেক, তাজিক এবং তুর্কমেনিয়ানদের সাথে মিশ্রিত হয়ে পড়ে। ১৯৫৯ সালের জনগণনা অনুসারে, সোভিয়েত আরবদের মধ্যে মাত্র ৩৪%, বেশিরভাগ বয়স্ক, তাদের মাতৃভাষা আরবি বলেছিল। অন্যরা উজবেক বা তাজিককে তাদের মাতৃভাষা হিসাবে মনে করেছে।
আজকের মধ্য এশীয় আরবি ভাষা (ফোনেটিকস, শব্দভান্ডার এবং সিনট্যাক্সে স্থানীয় ভাষাগুলি দ্বারা প্রভাবিত) সুরাখন্দরি, কাশকাদারা এবং বুখারা পাঁচটি গ্রামে কথিত আছে। উজবেকিস্থানে মধ্য এশীয় আরবি কমপক্ষে দুটি উপভাষা রয়েছে: বুখারিয়ান (তাজিক দ্বারা প্রভাবিত) এবং কাশকাদারাভি (তুর্কি ভাষার দ্বারা প্রভাবিত)। এই উপভাষা পারস্পরিক বুদ্ধিগম্য নয়। তাজিকিস্তানে, মধ্য এশীয় আরবি দেশের আরব জনসংখ্যার ৩৫.৭% দ্বারা কথিত, যা মূলত তাজিক দ্বারা প্রতিস্থাপিত।
জিওরি তেস্রেলেলি এবং ইশাক নাটানোভিচ ভিননিকোভ ডাব্লু: রুশ: Винников, Исаак Натанович মধ্য এশীয় আরবি এর প্রথম প্রাতিষ্ঠানিক গবেষণা করেছিলেন।
সাম্প্রতিক গবেষণায় মধ্য এশীয় আরবি ভাষা পরিবারের অংশ হিসাবে খোরসানি আরবি (ইরান দেশে খোরসান ভাষা কথিত হয়) বলে মনে করা হয় এবং আরও জানা গেছে এটি কাশকাদারাভির সাথে ঘনিষ্ঠভাবে সম্পর্কযুক্ত।
অরুণ ভাদুড়ি
পণ্ডিত অরুণ ভাদুড়ি প্রথীতযশা ভারতীয় হিন্দুস্তানী শাস্ত্রীয় গায়ক ,সুরকার ও গীতিকার।
১৯৪৩ সালের ৭ অক্টোবর মুর্শিদাবাদ জেলার ভগবানগোলায় জন্মগ্রহণ করেন।
এ টি কানন-এর ছাত্র আবু দাউদের কাছে বহরমপুরে শিল্পীর সঙ্গীত শিক্ষার হাতেখড়ি। পরে তালিম নেন উস্তাদ শাগিরুদ্দিন খাঁ সাহেবের কাছে। পরবর্তীকালে সঙ্গীত রিসার্চ অ্যাকাডেমির রামপুর ঘরানার শিল্পী ইশতিয়াক হুসেন খাঁ-এর কাছে তালিম নেন। শিষ্যত্ব গ্রহণ করেছিলেন গুরু জ্ঞানপ্রকাশ ঘোষ-এরও। তিনি অসংখ্য রাগাশ্রয়ী বাংলা গান রেকর্ড করেছেন। করেছেন ভজন এবং রাগসঙ্গীতের অ্যালবামও।
তিনি পশ্চিমবঙ্গ রাজ্য সঙ্গীত অ্যাকাডেমির শিক্ষক ছিলেন। তাঁকে ২০১৪ সালে বঙ্গবিভূষণ সম্মান প্রদান করা হয়।
২০১৮ সালের ১৭ই ডিসেম্বর দক্ষিণ কলকাতার এক বেসরকারি নার্সিংহোমে সকাল ৬টা ৫ মিনিটে শেষ নিঃশ্বাস ত্যাগ করেন তিনি। নিউমোনিয়ায় আক্রান্ত হয়ে কয়েকদিন ধরেই নার্সিংহোমে ভর্তি ছিলেন। কেওড়াতলা মহাশ্মশানে শেষকৃত্য সম্পন্ন হয়।
গ্রাইণ্ডিং (নৃত্য)
গ্রাইণ্ডিং হচ্ছে সঙ্গীর সাথে ঘনিষ্ঠ ভাবে নৃত্য করা; যেখানে দুই বা একাধিক সঙ্গী শরীরের বিভিন্ন প্রত্যঙ্গকে একে অপরের সাথে কর্ষণ করে। এই নৃত্য বেশিরভাগ সময় নারী পুরুষের মাঝে সংগঠিত হয়। এই নৃত্যে নারী তার নিতম্বকে পুরুষের উরুসন্ধিস্থলে ঘর্ষণ করতে থাকে। সাধারণত পুরুষ তার হাতকে নৃত্যরত নারীর কোমড়, শ্রোণি অথবা নিতম্বে রেখেই নৃত্য করে।
হিপ হপ নৃত্য হিসেবে গ্রাইণ্ডিং নাইট ক্লাবে ব্যাপক জনপ্রিয়তা পায়, যুক্তরাষ্ট্র এবং কানাডার উচ্চমাধ্যমিক বিদ্যালয় গুলোতেও এর জনপ্রিয়তা ক্রমবর্ধিত হতে থাকে। যদিও বিভিন্ন সময় প্রশাসন এই নৃত্যকে নেতিবাচক বিবেচনা করে নিষেধাজ্ঞা জারী করতে সচেষ্ট হয়।
স্ট্যাক ওভারফ্লো
স্ট্যাক ওভারফ্লো একটি ব্যক্তিগত ওয়েবসাইট এবং স্ট্যাক এক্সচেঞ্জ নেটওয়ার্ক এর প্রধান সাইট। এটি ২০০৮ সালে জেফ এটউড এবং জোয়েল স্পলস্কির তৈরি। স্ট্যাক ওভারফ্লো ওয়েবসাইটটি ব্যবহারকারীদের প্রশ্ন জিজ্ঞাসা ও উত্তর দেওয়ার জন্য একটি প্ল্যাটফর্ম হিসাবে কাজ করে। সদস্যরা সক্রিয় অংশগ্রহণের মাধ্যমে প্রশ্নগুলিতে ভোট দিতে, প্রশ্ন এবং উত্তর সম্পাদনা করতে পারে।
জাওয়ানি দিওয়ানি
জাওয়ানি দিওয়ানি হচ্ছে ১৯৭২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি পরিচালনা করেছিলেন নরেন্দ্র বেদী এবং মুখ্য ভূমিকায় অভিনয় করেছিলেন রণধীর কাপুর, জয়া ভাদুড়ি, বলরাজ সাহনি এবং নিরূপা রায়। চলচ্চিত্রটির সংলাপ লিখেছিলেন কাদের খান যিনি তার জীবনের প্রথম চলচ্চিত্র সংলাপ এই চলচ্চিত্রের মাধ্যমে লিখেছিলেন। চলচ্চিত্রটি রাহুল দেব বর্মণ এর সুরারোপিত গান - "ইয়ে জাওয়ানি হ্যায় দিওয়ানি", "জানে জা ঢুন্ডতা ফির রাহা", "ছামনে ইয়ে কন আয়া" এবং "নেহি নেহি আভি নেহি" এর জন্য স্মরণীয় হয়েছিলো। চলচ্চিত্রটি ১৯৭২ সালের অষ্টম সর্বোচ্চ আয়কারী চলচ্চিত্রের মর্যাদা পেয়ে গিয়েছিলো গানের জনপ্রিয়তার কারণেই। এই চলচ্চিত্রটিতে রণধীর কাপুরের বিপরীতে জয়া ভাদুড়ি মুখ্য নায়িকার চরিত্রে অভিনয় করেছিলেন; জয়া এই চলচ্চিত্রে তার পশ্চিমা ভাবধারার পোশাক এবং শৈলীর জন্য দর্শকদের নজর কাড়েন, এর আগে ১৯৭১ সালে মুক্তিপ্রাপ্ত চলচ্চিত্র "গুড্ডি"তে জয়ার চরিত্র ছিলো একটু অন্য রকম।
চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লিখেছিলেন আনন্দ বকশী। 'বিনাকা গীতিমালা এ্যানুয়াল লিস্ট ১৯৭২'তে "জানে জা ঢুন্ডতা ফির রাহা" ২৬ নম্বর স্থান পেয়েছিলো। গান 'ইয়ে জাওয়ানি হ্যায় দিওয়ানি' এর শিরোনামের উপর ভিত্তি করে ২০১৩ সালে "ইয়ে জাওয়ানি হ্যায় দিওয়ানি" নামে একটি চলচ্চিত্র বের হয়েছিলো।
আফগানিস্তান জাতীয় ক্রিকেট দলের অধিনায়কদের তালিকা
অত্র নিবন্ধটি আফগানিস্তান দলের আনুষ্ঠানিক আন্তর্জাতিক খেলায় অংশগ্রহণকারী ক্রিকেট অধিনায়কদের তালিকা সম্পর্কীয়। এতে টেস্ট ক্রিকেট, একদিনের আন্তর্জাতিক, আইসিসি ট্রফি ও অনূর্ধ্ব-১৯ দলের খেলা অন্তর্ভূক্ত রয়েছে। অত্র তালিকাটি ২০১৪ সালের আইসিসি বিশ্ব ক্রিকেট লীগ চ্যাম্পিয়নশীপ পর্যন্ত সঠিক।
টেস্ট ক্রিকেটে কমপক্ষে একটি খেলায় অধিনায়কের দায়িত্ব পালনকারী আফগান ক্রিকেটারের তালিকা এটি। ক্রিকেটারের পার্শ্বে রক্ষিত প্রতীকের সাহায্যে অধিনায়ক ও তাদের দলে কমপক্ষে একটি খেলায় অংশগ্রহণ করাকে বোঝানো হয়েছে।
১৯ এপ্রিল, ২০০৯ তারিখে আফগানিস্তান প্রথম ওডিআই খেলতে নামে।
১ ফেব্রুয়ারি, ২০১০ তারিখে আফগানিস্তান দল প্রথম টি২০আই খেলতে নামে।
২০০৯ সালের আইসিসি ক্রিকেট বিশ্বকাপ বাছাইপর্বের মাধ্যমে আফগানিস্তানের অভিষেক ঘটে।
কেশপুর বিধানসভা কেন্দ্র
কেশপুর (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৫ নং কেশপুর বিধানসভা (এসসি) কেন্দ্রটি কেশপুর সমষ্টি উন্নয়ন ব্লক এর অন্তর্গত।
কেশপুর বিধানসভা কেন্দ্রটি ৩২ নং ঘাটাল লোকসভা কেন্দ্র এর অন্তর্গত।
২০১৬ সালের নির্বাচনে, তৃণমূল কংগ্রেসের শিউলি সাহা তার নিকটতম প্রতিদ্বন্দ্বী সিপিআই (এম) এর রামেশ্বর দোলুইকে পরাজিত করেন।
২০১১ সালের নির্বাচনে, সিপিআই (এম) এর রামেশ্বর দোলুই তার নিকটতম প্রতিদ্বন্দ্বী কংগ্রেসের রজনীকান্ত দোলুইকে পরাজিত করেন।
২০০৬ সালের নির্বাচনে, সিপিআই (এম) এর রামেশ্বর দোলুই তার নিকটতম প্রতিদ্বন্দ্বী তৃণমূল কংগ্রেসের আশিস প্রামাণিককে পরাজিত করেন।
২০০১ সালের নির্বাচনে, সিপিআই (এম) এর নন্দরানী দল তার নিকটতম প্রতিদ্বন্দ্বী তৃণমূল কংগ্রেসের রজনীকান্ত দোলাইকে পরাজিত করেন।
১৯৯৬ সালের নির্বাচনে, সিপিআই (এম) এর নন্দরানী দল তার নিকটতম প্রতিদ্বন্দ্বী কংগ্রেসের সন্ন্যাসী দোলাইকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর রামেশ্বর দোলুই কেশপুর (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের আশিস প্রামাণিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নন্দরানী দল ২০০১ সালে তৃণমূল কংগ্রেসের রজনীকান্ত দোলাইকে পরাজিত করেন, ১৯৯৬ সালে কংগ্রেসের সন্ন্যাসী দোলুইকে এবং ১৯৯১ সালে ঝাড়খন্ড পার্টির বলাই চন্দ্র পারিজাকে পরাজিত করেন। সিপিআই (এম) এর হিমাংশু কুমার ১৯৮৭ এবং ১৯৮২ সালে কংগ্রেসের রজনীকান্ত দোলুইকে পরাজিত করেন। ১৯৭৭ সালে কংগ্রেসের রজনীকান্ত দোলুই সিপিআই (এম) এর অজয় কুমার দোলুইকে পরাজিত করেন।
১৯৭২ এবং ১৯৭১ সালে কংগ্রেসের রজনীকান্ত দোলুই জয়ী হন। বাংলা কংগ্রেসের গঙ্গাপদ কুওর ১৯৬৯ সালে জয়ী হন। ১৯৬৭ সালে কংগ্রেসের রজনীকান্ত দোলুই জয়ী হন। ১৯৬২ সালে কংগ্রেসের বঙ্কিম রায় জয়ী হন। ১৯৫৭ সালে কেশপুর কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, সিপিআই এর নগেন্দ্র দোলুই কেশপুর কেন্দ্র থেকে জয়ী হন।
ইয়ে জাওয়ানি হ্যায় দিওয়ানি (চলচ্চিত্র)
ইয়ে জাওয়ানি হ্যায় দিওয়ানি ২০১৩ সালের একটি হিন্দি রোমান্টিক ড্রামা চলচ্চিত্র যেটি পরিচালনা করেছিলেন আয়ান মুখার্জী। কাহিনী লিখেছিলেন আয়ান এবং হোসেন দালাল এবং প্রযোজনা করেছিলেন করণ জোহর। চলচ্চিত্রটিতে রণবীর কাপুর এবং দীপিকা পাড়ুকোন মুখ্য ভূমিকায় অভিনয় করেছিলেন। রণবীর-দীপিকা জুটির এটি ছিলো দ্বিতীয় চলচ্চিত্র; এর আগে তারা 'বাচনা এ্যায় হাছিনো' (২০০৮) চলচ্চিত্রে কাজ করেছিলেন। চলচ্চিত্রটিতে কাল্কি কোয়েচলিন এবং আদিত্য রায় কাপুরও গুরুত্বপূর্ণ ভূমিকায় ছিলেন। নব্বইয়ের দশকের অভিনেত্রী মাধুরী দীক্ষিত রণবীর কাপুরের সঙ্গে 'ঘাঘরা' নামের একটি গানে নেচেছিলেন। ২০১৩ সালের মার্চে চলচ্চিত্রটি মুক্তি পাবার কথা থাকলেও মুক্তি পায় মে মাসে। মুক্তির পর চলচ্চিত্রটি ব্যাপক ব্যবসাফল হয়েছিলো। ৫৯তম ফিল্মফেয়ার পুরস্কার অনুষ্ঠানে চলচ্চিত্রটি বেশ অনেক ক্যাটাগরিতে নমিনেশন পেয়েছিলো; সেরা চলচ্চিত্র, সেরা অভিনেতা (রণবীর), সেরা পরিচালনা (আয়ান মুখার্জী), সেরা সহ অভিনেতা (আদিত্য রায় কাপুর), সেরা সহ অভিনেত্রী (কাল্কি কোয়েচলিন) এবং আরো অনেক। "ইয়ে জাওয়ানি হ্যায় দিওয়ানি" চলচ্চিত্রটি ভারতের হিন্দি ভাষার অন্যতম সর্বোচ্চ আয়কারী চলচ্চিত্রের মধ্যে একটি।
তুরস্কে সমকামীদের অধিকার
তুরস্কে সমকামিতা অধিকার রয়েছে। দেশটিতে ১৮৫৮ সাল থেকে (উসমানীয় সাম্রাজ্যের সময়কাল থেকে) সমকামিতা বৈধ। ১৯২৩ সালের ২৯শে অক্টোবর আধুনিক তুরস্ক রাষ্ট্রের জন্মের সময়ও ১৮৫৮ সালের সেই সমকাম বিষয়ক আইন চালু রাখা হয়। ১৯৮৮ সাল থেকে হিজড়াদের লিঙ্গ পরিবর্তন করার রাষ্ট্রীয় অনুমোদন মেলে। তুরস্কে যৌনমিলনে লিপ্ত হওয়ার ন্যূনতম বয়স হচ্ছে ১৮।
মো
ক্যারেন মারি অ্যাগার্ড অর্রস্টেট অ্যান্ডারসন (জন্ম ১৩ আগস্ট ১৯৮৮), পেশাগত পরিচয় ‘’মো'’ (), একজন ডেনিস গায়িকা, সঙ্গীতরচয়িতা এবং রেকর্ড প্রযোজক, যিনি সোনি মিউজিক এন্টারটেইনমেন্টের সাথে চুক্তিবদ্ধ। ডেনমার্কের উবেরুডে জন্মগ্রহণ করা এই গায়িকাকে ইলিক্ট্রোপপ শিল্পী গ্রাইমস ও টুইন স্যাডোর সাথে তুলনা করা হয়ে থাকে। ডেনিশ ভাষায় ‘’মো'’ নামের অর্থ কুমারী। তার প্রথম অ্যালবাম ‘’নো মাইথলজিস টু ফলো’’ ২০১৪ সালের মার্চে প্রকাশিত হয়।
২০১৪ সালে মো একক গান ‘’বেগ ফর ইট’’-এ অস্ট্রেলিয়ান র্যাপার ইগি এ্যাজালিয়ার সাথে সমন্বয় করেন, যেটি ইউএস ‘’বিলবোর্ড’’ হট ১০০-এ ২৭তম স্থানে জায়গা করে নেয়, আর এটিই ছিল চার্টে প্রবেশ করা মো’র প্রথম গান। এর পরের বছর, মো মেজর ল্যাজার ও ডিজে স্নেকের একক ‘’লিন অন’’-এ সমন্বয় করেন, যেটি আন্তর্জাতিক চার্টগুলোতে ভালো অবস্থানে ছিল। এটি অস্ট্রেলিয়ায় ১ম, যুক্তরাজ্যে ২য়, এবং যুক্তরাষ্ট্রে ৪র্থ স্থান অবস্থানে ছিল। ২০১৮ সালের অক্টোবর, মো তার দ্বিতীয় স্টুডিও অ্যালবাম ‘’ফরেভার নেভারল্যান্ড’’ প্রকাশ করেন।
কেটি হোমস
কেট নোয়েল "কেটি" হোমস (; জন্ম: ১৮ ডিসেম্বর ১৯৭৮) হলেন একজন মার্কিন অভিনেত্রী, প্রযোজক ও পরিচালক। তিনি টেলিভিশন ধারাবাহিক "ডসন্‌স ক্রিক" (১৯৯৮-২০০৩)-এ জোই পটার চরিত্রে অভিনয় করে পরিচিতি অর্জন করেন।
১৯৯৭ সালে অ্যাং লির "দি আইস স্টর্ম" দিয়ে তার চলচ্চিত্রে অভিষেক হয়। পরবর্তীকালে তিনি "গো" ও "টিচিং মিসেস টিংগল" (১৯৯৯), "ওয়ান্ডার বয়েজ" ও "দ্য গিফট" (২০০০), "অ্যাবানডন" (২০০২), "ফোন বুথ", "দ্য সিঙিং ডিটেকটিভ" ও "পিসেস অব এপ্রিল" (২০০৩), "ব্যাটম্যান বিগিনস" (২০০৫), "থ্যাঙ্ক ইউ ফর স্মোকিং" (২০০৬), "ম্যাড মানি" (২০০৮), "ডোন্ট বি অ্যাফ্রেইড অব দ্য ডার্ক" ও "জ্যাক অ্যান্ড জিল" (২০১১), "মিস মিডোস" (২০১৪), "ওম্যান ইন গোল্ড" ও "টাচড উইথ ফায়ার" (২০১৫) এবং "লোগান লাকি" (২০১৭) চলচ্চিত্রে অভিনয় করেন।
২০০৮ সালে আর্থার মিলারের "অল মাই সন্স" মঞ্চনাটক দিয়ে তার ব্রডওয়ে মঞ্চে অভিষেক হয়। ২০১১ সালে তিনি টিভি মিনি ধারাবাহিক "দ্য কেনেডিস"-এ জ্যাকুলিন কেনেডি চরিত্রে অভিনয় করেন, এবং একই চরিত্রে "আফটার ক্যামেলট" (২০১৭)-এ অভিনয় করেন। ২০১৬ সালে "অল উই হ্যাড" চলচ্চিত্র দিয়ে তিনি পরিচালনায় আত্মপ্রকাশ করেন এবং এতে শ্রেষ্ঠাংশে অভিনয় করেন।
২০০৬ সালে তিনি অভিনেতা টম ক্রুজের সাথে বিবাহ বন্ধনে আবদ্ধ হন এবং ২০১২ সালে তাদের বিবাহ বিচ্ছেদ ঘটে। এই যুগলকে অনেক দেশে সুপারকাপল হিসেবে অভিহিত করা হত এবং তারা "টমক্যাট" ডাকনামে পরিচিতি পান।
গায়ান জেলা
গায়ান জেলা (, ) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে গায়ান জেলার একটি অংশ হিসেবে প্রাথমিকভাবে জেলাটি গঠণ করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার তথ্যা পাওয়া যায়নি।
শিবাজি গণেশন
শিবাজি গণেশন (১৯২৮-২০০১) ভারতের তামিল চলচ্চিত্র শিল্পের একজন অভিনেতা ছিলেন। তামিল চলচ্চিত্র শিল্পে পঞ্চাশের দশকে নায়ক হিসেবে কাজ শুরু করা শিবাজি নব্বইয়ের দশক পর্যন্ত অভিনয়ে সক্রিয় ছিলেন। তার চলচ্চিত্রে অভিনয় এবং সংলাপ ভারতীয় সেরা অভিনেতাদের অভিনয় এবং সংলাপগুলোর মধ্যে অন্যতম। তামিল ভাষায় তাকে সম্মানের সঙ্গে বলা হয় "নাদিগার তিলাগাম" যার বাংলা অর্থ হচ্ছে অভিনেতাদের গর্ব। তিনি তামিল, তেলেগু, কন্নড়, মালায়ালাম এবং হিন্দি ভাষায় মোট ২৮৮টি চলচ্চিত্রে অভিনয় করেছিলেন এবং অধিকাংশই ছিলো তামিল ভাষার।
কার্ড (ক্রীড়া)
ক্রীড়াতে কার্ড বলতে বোঝায় একটি ম্যাচ ইভেন্টে জায়গা করে নেওয়াকে। কার্ড গুলো মেইন ইভেন্ট এবং আন্ডারকার্ড এ বিভক্ত থাকে। আন্ডারকার্ড কে আবার মিড কার্ড এবং লোয়ার কার্ড এ দুই ভাগে বিভক্ত করা হয়। প্রোমোটাররা এই ম্যাচগুলোর সময়সূচী নির্ধারণ করে ম্যাচগুলোর গুরুত্ব অনুসারে।
আন্ডারকার্ড বা প্রাথমিক ম্যাচ (কখনো কখনো প্রাথমিক কার্ড) অনু্ষ্ঠিত হয় "মেইন ইভেন্ট" ম্যাচসমূহের আগে। ম্যাচগুলো নির্দিষ্ট ভাবে অনুষ্ঠিত হয়ে থাকে বক্সিং, পেশাদারি কুস্তি,ঘোড়া দৌড়, অটো রেসিং বা অন্য কোনো ক্রীড়া অনুষ্ঠানে। (অটো রেসিং এ এটিকে "সাপোর্ট কার্ড" বলা হয়) সাধারণত প্রোমোটাররা আন্ডারকার্ডে ম্যাচ রাখে দর্শকের ধরে রাখার জন্য, যেনো তারা তাদের ম্যাচ দেখতে পারে যারা অধিক জনপ্রিয় নয় বা তাদের ম্যাচ গুলো তেমন গুরুত্বপূর্ণ নয়। আন্ডারকার্ডে ম্যাচ রাখার ফলে দর্শকরা মেইন ইভেন্ট দ্রুত শেষ হয়ে গেলেও যেনো তাদের টিকিটের মূল্য অন্যান্য ম্যাচের মাধ্যমে আদায় হয় তার নিশ্চয়তা পায়।
মেইন ইভেন্ট বা মূল ম্যাচ হয় কোনো ইভেন্টের শেষ ম্যাচ। প্রাথমিকভাবে এটি অনু্ষ্ঠিত হয় বক্সিং, পেশাদারি কুস্তি এবং মিক্সড মার্শাল আর্টস এর ক্ষেত্রে। কার্ডে মেইন ইভেন্ট হয় কোনো ইভেন্টের সর্বাধিক গুরুত্বপূর্ণ এবং সম্মানিত ম্যাচ। মেইন ইভেন্টে সাধারণত চ্যাম্পিয়নশীপ ম্যাচ হয়। কিন্তু কখনো কখনো অন্যান্য আকর্ষণীয় ম্যাচও মেইন ইভেন্টে অনুষ্ঠিত হয়।
কখনো কখনো একাধিক মেইন ইভেন্ট অনুষ্ঠিত হয় ম্যাচের গুরুত্ব অনুসারে। ম্যাচ গুলোকে "ডাবল মেইন ইভেন্ট, বা "ডাবল হেডার" এবং ঘটনাক্রমে কখনো কখনো ট্রিপল মেইন ইভেন্ট" বা "ট্রিপল হেডার" ও বলা হয়। ম্যাচগুলোর প্রচারণা প্রাথমিক ম্যাচ এবং মেইন ইভেন্টকে গুরুত্ব রেখে করা হয়।
ফেসবুকের সমালোচনা
ফেসবুকের সমালোচনা মূলত ফেসবুকের এর বাজার প্রাধান্য এবং ব্যবহারকারীর গোপনীয়তা ও তথ্য নিরাপত্তা নিয়ে হয়। উল্লেখযোগ্য বিষয়গুলোর মধ্যে রয়েছে তথ্য গোপনীয়তা, যেমন এর বিস্তৃত তৃতীয় পক্ষের ওয়েবসাইটে "লাইক" বাটন ব্যবহার করে ব্যবহারীকে ট্র‍্যাক করা, সাম্ভাব্য অনির্দিষ্ট ব্যবহারকারী তথ্যের সংরক্ষণ, স্বয়ংক্রিয় মুখমণ্ডল শনাক্তকরণ সফটওয়্যার, এবং কর্মক্ষেত্রে এর কার্যক্রম।
ফেসবুক ব্যবহারের কিছু মনস্তাত্বিক প্রভাবও রয়েছে, যেমন ঈর্ষানুভূতি, এবং চাপ, মনোযোগ স্বল্পতা, এবং সামাজিক যোগাযোগ মাধ্যমে আসক্তি, যা কিছু ক্ষেত্রে মাদকাসক্তির মত ভয়ঙ্কর।
কোম্পানিটির বিরুদ্ধে সমালোচনাগুলো হলো:
স্নাতকোত্তর
স্নাতকোত্তর () (যা মাস্টার্স ডিগ্রী নামেও পরিচিত) বিশ্ববিদ্যালয় ডিগ্রি লাভের পরবর্তীতে বিষয় ভিক্তিক দক্ষতা বাড়ানোর জন্য আরও উচ্চ শিক্ষা সনদ লাভের একটি কোর্স যা সাধারণত এক বা দুই বছর মেয়াদী অধ্যয়নপর্ব শেষে কোন উচ্চ শিক্ষাপ্রতিষ্ঠান কর্তৃক প্রদত্ত ডিগ্রি। ব্রিটিশ শিক্ষাব্যবস্থা দ্বারা প্রভাবিত অঞ্চলসমূহ, যেমন অস্ট্রেলিয়া, পাকিস্তান, বাংলাদেশ, ভারত, কানাডা, মালয়েশিয়াসহ অনেক দেশে স্নাতকোত্তর ডিগ্রি তে ভর্তির জন্য তিন বছর বা চার বছর মেয়াদী স্নাতক ডিগ্রী অর্জন করতে হয়।
বাংলাদেশের শিক্ষা প্রতিষ্ঠানগুলোতে সাধারণভাবে এক বছর অথবা প্রতিষ্ঠান ভিক্তিক দুই বছর মেয়াদী স্নাতকোত্তর ডিগ্রি প্রদান করা হয়। স্নাতক অথবা স্নাতক সম্মান উত্তীর্ণ হওয়ার পরে স্নাতকোত্তর ডিগ্রির জন্য ভর্তি হওয়া যায়। কলা বা মানবিক ধারায় স্নাতকোত্তর ডিগ্রির নাম এম.এ.,চারুকলা ধারায় এম.এফ.এ., অন্যদিকে সামাজিক বিজ্ঞান ধারায় এম.এস.এস., বিজ্ঞান ধারায় এম.এসসি. এবং ব্যবসায় শিক্ষা ধারায় এন.কম. বা এম.বি.এ নামে স্নাতকোত্তর ডিগ্রি দেয়া হয়। প্রকৌশল বিশ্ববিদ্যালয়সমূহে এক বা দুই বছর মেয়াদী স্নাতকোত্তর কোর্স পড়ানো হয়।
মারিয়া মান্ডা
মারিয়া মান্ডা (জন্ম ২০০৩) হলেন একজন বাংলাদেশী নারী ফুটবল খেলোয়ার। মারিয়া বাংলাদেশি নারীদের ফুটবলের মধ্যমাঠের খেলোয়াড়। তিনি বাংলাদেশ জাতীয় ফুটবল দলের সদস্যা এবং একই সঙ্গে তিনি ময়মনসিংহের কলসিন্দুর উচ্চ বিদ্যালয় দলেও খেলেন। তিনি ২০১৫ সালে নেপালে অনুষ্ঠিত এএফসি অনুর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল ও ২০১৬ সালে তাজিকিস্তানে অনুষ্ঠিত এএফসি অনুর্ধ্ব-১৪ নারী আঞ্চলিক চ্যাম্পিয়নশীপ – দক্ষিণ ও মধ্যাঞ্চল -এ বিজয়ী বাংলাদেশ অনুর্ধ্ব-১৪ দলের সদস্য ছিলেন। রক্ষণভাগের খেলোয়াড় হিসেবে তিনি বাংলাদেশ অনূর্ধ্ব-১৭-এর অধীনে সম্প্রতি ২০১৭ সালে এএফসি অনুর্ধ্ব-১৬ নারী আঞ্চলিক চ্যাম্পিয়নশীপ খেলেছেন।
মারিয়া মান্ডার জন্ম ২০০৩ সালের ১০ মে তারিখে ময়মনসিংহ জেলার ধোবাউড়ার কলসিন্দুরে।
মারিয়া মান্ডার ২০১১ সালে ফুটবলে হাতেখড়ি হয়। ২০১৩ সালে ধোবাউড়ার বিখ্যাত কলসিন্দুর সরকারি প্রাথমিক বিদ্যালয়ের প্রথম চ্যাম্পিয়ন হয়। মারিয়া সেই দলের একজন সদস্য ছিলেন। বাংলাদেশ অনূর্ধ্ব-১৫ দলের অধিনায়ক মারিয়া মান্ডা। তার নেতৃত্বেই ভারতকে হারিয়ে অপরাজিত চ্যাম্পিয়ন হলো বাংলাদেশ। ২০১৪ সালে অনূর্ধ্ব-১৪ জাতীয় দলে ডাক পান মারিয়া। তাজিকিস্তানে অনুষ্ঠিত এএফসি অনূর্ধ্ব-১৪ আঞ্চলিক চ্যাম্পিয়নশিপে তার সহ-অধিনায়কত্বেই চ্যাম্পিয়ন হয় বাংলাদেশ। এএফসি অনূর্ধ্ব-১৬ বাছাইপর্বে অপরাজিত চ্যাম্পিয়ন দলের সহ-অধিনায়কও মারিয়া। এরপর জায়গা করে নেন মূল জাতীয় দলে। শিলিগুড়িতে অনুষ্ঠিত সাফ বাংলাদেশের রানার্সআপ হওয়ার পেছনে ছোট মারিয়ার অবদান কম নয়। যার ফলে অনূর্ধ্ব-১৫ সাফে তার বাহুতেই বেঁধে দেওয়া হয় বাংলাদেশের আর্মব্যান্ড। এরপরের গল্পটা তো পুরো বাংলাদেশ দেখল। মারিয়ার হাত ধরে অপরাজিত চ্যাম্পিয়ন হলো বাংলাদেশ। দক্ষিণ এশিয়ার ফুটবলে সাম্রাজ্য গেড়ে বসা ভারতকে একই টুর্নামেন্টে হারাল দুই-দু'বার।
রেচেল গ্রিফিথস
রেচেল অ্যান গ্রিফিথস (; জন্ম: ১৮ ডিসেম্বর ১৯৬৮) হলেন একজন অস্ট্রেলীয় অভিনেত্রী ও পরিচালক। মেলবোর্নে বেড়ে ওঠা গ্রিফিথস অস্ট্রেলীয় ধারাবাহিক "সিক্রেটস"-এ কাজের মধ্য দিয়ে তার অভিনয় জীবন শুরু করেন। পরবর্তীকালে তিনি হাস্যরসাত্মক "মুরিয়েল্‌স ওয়েডিং" (১৯৯৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্ট্রেলিয়ান একাডেমি পুরস্কার অর্জন করেন। তিনি জুলিয়া রবার্টসের সাথে মার্কিন প্রণয়ধর্মী হাস্যরসাত্মক চলচ্চিত্র "মাই বেস্ট ফ্রেন্ডস ওয়েডিং" (১৯৯৭) ছবিতে অভিনয় করে প্রশংসিত হন এবং জীবনীমূলক "হিলারি অ্যান্ড জ্যাকি" (১৯৯৮) ছবিতে হিলারি দ্যু প্রে ভূমিকায় অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।
২০০১ থেকে ২০০৫ সালে গ্রিফিথস এইচবিওর ধারাবাহিক "সিক্স ফিট আন্ডার"-এ ব্রেন্ডা চেনোউইথ চরিত্রে অভিনয় করেন এবং ২০০২ সালে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন। ২০০৬ থেকে ২০১১ সালে তিনি এবিসির নাট্য ধারাবাহিক "ব্রাদার্স অ্যান্ড সিস্টার্স"-এ সারা ওয়াকার লরেন্ট চরিত্রে অভিনয় করেন এবং একাধিক প্রাইমটাইম এমি পুরস্কারের মনোনয়ন লাভ করেন।
হাইপোমাসকুলিনিটি
হাইপোমাসকুলিনিটি এর মাধ্যমে পুরুষের গৎবাধা বৈশিষ্ট্যের অভাবজনিত মনস্তত্ত্বীয় পদকে বুঝানো হয়। সাধারণত যারা hypomasculine বৈশিষ্ট্য প্রদর্শন করে; তাদের বৈশিষ্ট্য সাধারণত পৌরুষের আচরণ থেকে ভিন্ন এবং অপৌরুষসুলভ আচরণ প্রদর্শন করে।
জুঙ্গিয়ান ব্যাখ্যা মতে এই বৈশিষ্ট্যকে সম্পুর্ণভাবে এনিমা অথবা নারীত্ব বৈশিষ্ট্য প্রদর্শন বলা যায়। এই পদকে নিন্দাজ্ঞাপক অর্থে ব্যবহার করা হয়। এর বিপরীত পদকে বলা হয় "হাইপারম্যাসকুলিনিটি".
সাধারণত যেসব পুরুষে হাইপোম্যাসকুলিনিটি দেখা যায়, তাদের মধ্যে ক্ষুধামান্দ্য (খাবার গ্রহণে অনীহা) তৈরী হয়। এই হাইপোম্যাসকুলিনিটির ছাপ তাদের শারীরিক বৈশিষ্ট্যেও পরতে থাকে এবং অপুষ্টির কারণে যৌন ক্রিয়ায় নেতিবাচক প্রভাব পরে।
গোমাল জেলা
গোমাল জেলা (, ) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে জেলাটি গঠণ করা হয়েছি। আফগানিস্তানের অন্যান্য জেলার মত জেলাটিতে সঠিক জনসংখ্যার কোন হিসাব পাওয়া যায়নি।
গোমাল নদী নদীর নামে জেলাটির নামকরণ করা হয়।
জনিখেল জেলা (পাক্তিকা)
জনিখেল (, ) পূর্ব আফগানিস্তানে পাক্তিকা প্রদেশের একটি অন্যতম জেলা। ২০০৪ সালে জেলাটি জারঘুন শহরের একটি অংশ হিসেবে গঠণ করা হয়েছিল।
আফগানিস্তানের অন্যান্য জেলার আদমশুমারীর তথ্যর মতই, জেলাটিতে সঠিক জনসংখ্যার তথ্য পাওয়া যায়নি। ২০০৪ সালের আফগানিস্তানের গ্রামীণ পুনর্বাসন ও উন্নয়ন (এমআরআরডি) এবং ইউএনএইচসিআর ও কেন্দ্রীয় পরিসংখ্যান অফিস (সিএসও) সহ আফগান মন্ত্রণালয়ের আনুমানিক হিসাব অনুযায়ী জেলাটির জনসংখ্যা ছিল প্রায় ৪০.৩৪০ জন এর মত (সিএসও)। এছাড়াও একই সূত্র অনুযায়ী, জেলাটিতে মোট জনসংখ্যার শতভাগই পশতুন সম্প্রদায়ের লোকজনের বসবাস।
ফরিদুল হক খান
মোঃ ফরিদুল হক খান দুলাল হলেন একজন বাংলাদেশী রাজনীতিবিদ ও সাংসদ সদস্য। তিনি বাংলাদেশ আওয়ামী লীগের মনোনয়নে জামালপুর-২ আসন থেকে নির্বাচিত নবম ও দশম জাতীয় সংসদের সদস্য। তিনি ইসলামপুর উপজেলা আওয়ামী লীগের সভাপতির দায়িত্ব পালন করছেন।
ফরিদুল হক খান ১৯৫৬ সালের ২ জানুয়ারি পূর্ব পাকিস্তানের জামালপুর জেলার ইসলামপুর উপজেলার উত্তর সিরাজাবাদ গ্রামে জন্মগ্রহন করেন। তার পিতার নাম মো: হবিবর রহমান খান ও মাতার নাম মোসাম্মৎ ফাতেমা খানম। তিনি উচ্চ মা্ধ্যমিক পর্যন্ত পড়াশুনা করেছেন।
ফরিদুল হক খান ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন নিয়ে সংসদ সদস্য নির্বাচিত হন। তিনি জাতীয়তাবাদী দলের সুলতান মাহমুদ বাবুকে পরাজিত করে বিজয়ী হয়েছিলেন। ফরিদুল খান ২০১৪ সালে দশম জাতীয় সংসদ নির্বাচনে পুনরায় সংসদ সদস্য নির্বাচিত হন। তিনি ১০ম জাতীয় সংসদের স্বরাষ্ট মন্ত্রণালয় সম্পকির্ত সংসদীয় স্থায়ী কমিটির সদস্য ছিলেন।
মেদিনীপুর বিধানসভা কেন্দ্র
মেদিনীপুর (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৬ নং মেদিনীপুর বিধানসভা কেন্দ্রটি মেদিনীপুর পৌরসভা, চন্দ্র, ধেরুয়া, মনিদহ এবং তাঁতিগেরিয়া গ্রাম পঞ্চায়েত গুলি মেদিনীপুর সদর সমষ্টি উন্নয়ন ব্লক এবং বাঁকিবন্ধ, গড়মাল, কর্ণগড়, কাশিজোড়া এবং শাতপতী গ্রাম পঞ্চায়েত গুলি শালবনি সমষ্টি উন্নয়ন ব্লক এর অন্তর্গত।
মেদিনীপুর বিধানসভা কেন্দ্রটি ৩৪ নং মেদিনীপুর লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআইয়ের সন্তোষ রানা ২২৩ নং মেদিনীপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রাম প্রসাদ তেওয়ারি কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআইয়ের পূর্ণেন্দু সেনগুপ্ত ২০০১ সালে তৃণমূল কংগ্রেসের গৌরী ঘোষকে পরাজিত এবং ১৯৯৬ সালে কংগ্রেসের দীনেন রায়কে পরাজিত করেন। সিপিআইয়ের কামাক্ষা চরন ঘোষ ১৯৯১ সালে কংগ্রেসের রাজ কুমার মিশ্রকে, ১৯৮৭ সালে কংগ্রেসের সমীর রায়কে এবং ১৯৮২ সালে আইসিএসের সমীর রায়কে পরাজিত করেন। জনতা পার্টির বঙ্কিম বিহারী পাল ১৯৭৭ সালে সিপিআই এর কামাক্ষা ঘোষকে পরাজিত করেন।
সিপিআই এর বিশ্বনাথ মুখার্জী ১৯৭২ এবং ১৯৭১ সালে জয়ী হন। সিপিআই এর কামাক্ষা চরণ ঘোষ ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের সৈয়দ শামসুল বারি জয়ী হন। কংগ্রেসের অঞ্জলি খান ১৯৫৭ সালে জয়ী হন।
মাতা খান জেলা
মাতা খান জেলা (, ) আফগানিস্তানের পাক্তিকা প্রদেশের একটি অন্যতম জেলা। পাক্তিকা প্রদেশের উত্তর মাতা খান জেলা অবস্থিত। মাতা খান এর বিস্তুতি মূলত উত্তরে জুর্মত জেলা এবং পশ্চিমের আন্দার জেলার সীমান্তবর্তী।
নিকা জেলা
নিকা জেলা (, ), এছাড়াও নাকা নামেও পরিচিত, আফগানিস্তানে পাক্তিকা প্রদেশের সবচেয়ে দূরবর্তী জেলাগুলির মধ্যে একটি।
উপত্যকাটির অর্থনীতির অবস্থা মোটামুটি স্বাভাবিক বলা চলে এবং এখানকার জীবিকা নির্বাহ কাঠ কেটে এবং চাষাবাদের উপর নির্ভর করে থাকে। এই এলাকাটিতে মূলত পশতুন সম্প্রদান এবং বিভিন্ন উপজাতীদের বসবাস রয়েছে, তবে চারটি প্রধান উপজাতির মধ্যে রয়েছে: তুরিখেল, জনতখেল, মারজাক, বাজাকখিল, স্পাইখেল এবং সাদাক উপজাতি।
অংশচ্যুতি
অংশচ্যুতি বলতে বুঝানো হয়, স্বাভাবিক অবস্থান থেকে কোনো দেহাঙ্গের আংশিক বিচ্যুতি। অস্থিসন্ধির ক্ষেত্রে শব্দটি বহুল ব্যবহৃত। দেহের অন্যান্য অঙ্গেরও অংশচ্যুতি ঘটতে পারে। যেমনঃ চোখের লেন্স।
অংসতুণ্ড-কণ্ঠাস্থি সন্ধি
অংসতুণ্ড-কণ্ঠাস্থিসন্ধি () অথবা এসি সন্ধি হচ্ছে এমন একপ্রকার সন্ধি যা কাঁধের উপরে থাকে। এটি অংসতুণ্ড (অংসফলকের অংশ; যা কাঁধের সবচেয়ে শীর্ষ বিন্দু তৈরী করে) এবং কণ্ঠাস্থির সংযোগস্থলে অবস্থিত। আঘাত লাগলে বা পড়ে গেলে এই সন্ধির আংশিকচ্যুতি বা পূর্ণচ্যুতি হতে পারে।
ফাইব্রোমায়ালজিয়া
ফাইব্রোমায়ালজিয়া একটি দীর্ঘমেয়াদী শারীরিক অসুস্থতা, যার প্রধান উপসর্গ হচ্ছে মাংসপেশী, টেন্ডন এবং অস্থিসন্ধিগুলোতে প্রদাহ হওয়া। প্রতিবছর বিশ্বব্যাপী সহস্রাধিক মানুষ এই রোগটিতে অাক্রান্ত হয়। এক সমীক্ষায় দেখা যায়, মার্কিন যুক্তরাষ্ট্রের মোট জনসংখ্যার প্রায় ২ শতাংশ এই রোগে অাক্রান্ত এবং পুরুষদের তুলনায় নারীদের মধ্যে সংক্রমণের হার প্রায় সাতগুণ বেশি।
ফাইব্রোমায়ালজিয়া রোগটিকে উনবিংশ শতাব্দীর দিকে মানসিক রোগ বলে অ্যাখ্যায়িত করা হতো যার এর নাম ছিলো মাসক্যুলার রিউম্যাটিজম। ১৮২০ সালের দিকে স্কটল্যান্ডের একজন চিকিৎসক রোগটির জন্য দায়ী শরীরের বিভিন্ন সংবেদনশীল অংশের বর্ণনা দেন।
১৯০৪ সালে গাওয়ার সর্বপ্রথম ফাইব্রোসাইটিস শব্দটি ব্যবহার করেন। পরবর্তীতে ১৯৭৬ সালে শব্দটি ফাইব্রোমায়ালজিয়া শব্দে পরিবর্তিত হয়। শব্দটি ল্যাটিন শব্দাংশ "ফাইব্রা" (তন্তু), গ্রিক শব্দাংশ "মায়োস" (পেশি) এবং অ্যালগস (ব্যথা) এর সমন্বয়ে গঠিত। ১৯৮৬ সালে গবেষকরা এই রোগে নরএপিনেফ্রিক/সেরোটোজেনিক ড্রাগস ব্যবহার করে সুফল পান।
দ্য ন্যাশনাল ইন্সটিটিউট অব অার্থাইট্রিস অ্যান্ড মাস্কুলোস্কেলেটাল অ্যান্ড স্কিন ডিজিজের মতে, প্রধান কারণ হলো ট্রমাটিক ঘটনা, শারীরিক অাঘাত এবং অন্য কোনো রোগ বা অসুস্থতার পার্শ্বপ্রতিক্রিয়া।
গবেষকদের মতে, কিছু জিনের মিউটেশনের কারণে এই রোগটি হয়ে থাকে। যদিও কোন কোন জিন এজন্য দায়ী, তা এখনো সুনির্দিষ্টভাবে নির্ণয় করা সম্ভব হয়নি। ধারণা করা হয়, এই জিনগুলো শরীরের সেরাটোনিন, ডোপামিন এবং ক্যাটেচোলামিন নিয়ন্ত্রণ ব্যবস্থার সাথে জড়িত। যদি কারো পরিবারের কোনো রক্ত সম্পর্কীয় অাত্মীয়ের অাগে থেকে রোগটি থেকে থাকে, তাহলে তার ফাইব্রোমায়ালজিয়ায় অাক্রান্ত হওয়ার অাশংকা বেড়ে যায়। এজন্য দায়ী জিনগুলো ইরিটেবল বাওয়েল সিনড্রোম এবং বিষণ্নতা রোগের সাথে সম্পর্কিত থাকায়, তা রোগ নির্ণয়কে অারো জটিল করে তোলে।
ওকল্যান্ড বন্দর
ওকল্যান্ড বন্দর সান ফ্রান্সিসকো উপকূলে ক্যালিফোর্নিয়া রাজ্যের ওকল্যান্ডে অবস্থিত একটি প্রধান কন্টেইনার জাহাজ বন্দর। এটি মার্কিন যুক্তরাষ্ট্রের প্রশান্ত মহাসাগর উপকূলের প্রথম প্রধান বন্দর ছিল যা কন্টেইনার জাহাজগুলির জন্য টার্মিনাল তৈরি করেছিল। এটি এখন লং বিচ, লস অ্যাঞ্জেলেস, নেয়ার্ক এবং সাভানাহ বন্দরের পরে মার্কিন যুক্তরাষ্ট্রের পঞ্চম ব্যস্ততম কন্টেইনার বন্দর। ২০০২ সালে ইন্টারমোডাল কন্টেইনার হ্যান্ডলিং সিস্টেমের উন্নয়ন ঘটিয়ে একটি উচ্চমানের পণ্যসম্ভার পরিচালনা সুবিধা তৈরির পরিকল্পনা ও নির্মাণ এক দশক ধরে হয়েছিল, যা পশ্চিম উপকূলের মালবাহী বাজারে ভাগ বাড়ানোর জন্য ওকল্যান্ড বন্দরের অবস্থান উন্নত করেছিল।
অংসফলক
শারীরবিদ্যায় অংসফলক পরিচিত কাধেঁর বোন নামে। অংসফলক হচ্ছে পিঠের উপরের দিকে অবস্থিত দুপাশের দুই চ্যাপ্টা ত্রিকোণাকার অস্থি; যা স্কন্দচক্রের অংশবিশেষ। এতে এসে লাগে বিভিন্ন ধরনের পেশী; যা বাহু ও কাঁধের নাড়াচড়ায় সাহায্য করে অংসফলকের পশ্চপৃষ্ঠের উপরদিকের কাঁটার মত গঠনের নাম অংশকণ্ট। এর বাইরের দিকের প্রান্তের নাম অংসতুণ্ড যা কণ্ঠাস্থির সঙ্গে মিলে তৈরী করে অংসতুণ্ড-কণ্ঠাস্থি সন্ধি। অংসতুণ্ডের ঠিক নীচে থাকে অংসপীঠ। যার সঙ্গে প্রগণ্ডাস্থিমুণ্ড মিলে গঠন করে স্কন্ধসন্ধি।
ওমনা জেলা
ওমনা জেলা (, ) আফগানিস্তানের পাক্তিকা প্রদেশের একটি অন্যতম জেলা। ২০০৪ সালে জেলাটি জেলাটি গঠণ করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সার হাউজা জেলা
সারি-রোজা অথবা সার হাউজা (পশতু: سر هوزه, ) আফগানিস্তানের পাক্তিকা প্রদেশের একটি অন্যতম জেলা।
সার হাউজা হচ্ছে পাক্তিয়া প্রদেশের অন্যতম প্রধান জেলা, যেখানে প্রায় তিন হাজার বাড়ি নিয়ে গঠিত হয়েছে। সার হাউজা এলাকার জনগণ বেশিরভাগ ক্ষেত্রেই ব্যবসার কাজ করে থাকেন। এছাড়ার সার হাউজেয়ালের লোকজনের করাচি, সৌদি আরব, দুবাই, যুক্তরাজ্য, যুক্তরাষ্ট্র এবং অন্যান্য ইউরোপীয় দেশগুলিতে ব্যবসা রয়েছে।
সার হাউজা ও উরগুন জেলার খারোটি উপজাতির অনেক সদস্যকে সম্মিলিত করেছে।
অংসতুণ্ড
মানুষের শারীরিক গঠনে অংসতুণ্ড () হচ্ছে অংসফলকের স্ফীত অংশ। কোরাকয়েড প্রসেসের সাথে মিলিত ভাবে স্কন্ধসন্ধির পাশে দিয়ে এটি বৃদ্ধি পায়। কণ্ঠাস্থির সাথে মিলে অংসতুণ্ড অংসতুণ্ড কণ্ঠাস্থি সন্ধি তৈরী করে।
কণ্ঠাস্থি
কণ্ঠাস্থি ()গলা ও বুকের সংগমস্থলের সামনে দুইপাশের দুই অস্থি বা স্কন্দচক্রের সামনের দিককে তৈরী করে। প্রত্যেক কণ্টাস্থি পাশের দিকে যুক্ত থাকে অংসফলকের সঙ্গে এবং মাঝের দিকে যুক্ত থাকে উরোস্থি মুষ্টির সঙ্গে।
পূর্ণচ্যুতি
পূর্ণচ্যুতি () বুঝানো হয় একাধিক হাড়ের সন্ধিস্থল অস্বাভাবিক ভাবে বিচ্ছিন্ন হয়ে যায়। আংশিকভাবে চ্যুত হলে তাকে আংশিকচ্যুতি বলে অভিহিত করা হয়। সন্ধিস্থলে কোনো প্রভাব, যেমন হঠাৎ পরে গেলে পূর্ণচ্যুতি হতে পারে। সন্ধিস্থলের পূর্ণচ্যুতির কারণে চারপাশের লিগামেন্ট, টেন্ডন, পেশি, এবং স্নায়ু ক্ষতিগ্রস্থ হতে পারে। পূর্ণচ্যুতি হতে পারে প্রধান সন্ধিস্থল যেমন কাঁধ হাটু ইত্যাদি বা গৌণ সন্ধিস্থল (পায়ের আঙুল, হাতের আঙুল ইত্যাদি)। বেশিরভাগ সময় কাঁধের সন্ধিস্থলেই পূর্ণচ্যুতি ঘটতে দেখা যায়।
অংসপীঠ
অংসপীঠ () হচ্ছে কাঁধের অংশ। এটি অংসফলকের উপর অবস্থিত। অংসপীঠ ও প্রগণ্ডাস্থিমুণ্ড মিলে তৈরী করে স্কন্ধসন্ধি।